ชุมชนน่าอยู่

อาหารปลอดภัยที่บ้านหูยาน จังหวัดพัทลุง

โดย ถาวร คงศรี

ชุมชนบ้านหูยาน หมู่ที่ 8 ตำบลนาท่อม อำเภอเมือง จังหวัดพัทลุงมีประชากร 526 คน 137 ครัวเรือน 5 กลุ่มบ้าน มีอัตลักษณ์ต่างคนต่างอยู่ เป็นหมู่บ้านบริหารโดยกรรมการหมู่บ้านหรือ(หมู่บ้าน กม.) ที่ มีสำนักสงฆ์หูยานเป็นแหล่งหลอมรวมจิตใจของคนในชุมชน โดยท่านกำนัน อนุชา เฉลาชัย เป็นหัวหน้าชุมชน มีทุนเดิมพื้นที่มีความอุดมสมบูรณ์เหมาะแก่การทำการเกษตรเนื่องจากพื้นที่ติดลำคลองนาท่อมมีน้ำสมบูรณ์ตลอดปี เป็นแหล่งน้ำดิบผลิตประปาหล่อเลี้ยงคนในจังหวัดพัทลุง และมีระบบชลประทานใช้ประโยชน์ ในภาคเกษตร นาข้าว สวนพืชผักผลไม้ เลี้ยงสัตว์ ในอดีตการคมนาคมขนส่ง ใช้เส้นทางน้ำ คือคลองนาท่อมเป็นคลองสายหลักในการเคลื่อนย้ายสินค้าด้านการเกษตรพวกพืชผักปลอดสารพิษมาจากพื้นที่ต้นน้ำแนวภูเขา ได้แก่ชาวตำบลบ้านนา ตำบลลำสินธุ์ อำกงหรา ล่องเรือ ใส่แพ ล่องมาขายที่ตลาดต้นชด หรือตลาดนาท่อมในปัจจุบัน เป็นแหล่งรวมซื้อ รวมขายของแม่ค้า เป็นตลาดนัดสีเขียวแห่งแรกของจังหวัดพัทลุง คือเมื่อพ่อค้าแม่ค้านำผลผลิตที่ตัวเองทำกับมือไม่มีสารเคมีในอดีต แล้วนำผลผลิตมาขายในตลาดนาท่อมวันเว้นวัน ถ้าขายไม่หมดก็จะเป็นของฝากญาติพี่น้อง คนรู้จักเป็นการแสดงให้เห็นถึง การช่วยเหลือ เอื้อเพื่อ แบ่งปัน เป็นพื้นฐานของชุมชน การเปลี่ยนแปลงเกิดขึ้นเมื่อคนในชุมชนนิยมนำสารเคมีมาใช้ในการเกษตรมากขึ้นเพื่อเพิ่มผลผลิต และรายได้ ส่งผลทำให้ดินเสื่อม น้ำเสีย กระทบต่อสุขภาพคน ในชุมชนแต่ละพื้นที่มีการใช้เคมีและยาฆ่าแมลงในการผลิตพบสารเคมีตกค้างในร่างกายจากการตรวจเลือดประชาชนและพบว่าปริมาณตกค้างในร่างกายในปริมาณที่สูง สอดคล้องกับอัตราการเสียชีวิตของประชาชนจากโรคมะเร็งสูงเป็นลำดับต้น คือ โรคมะเร็ง สำหรับตลาดนัดนาท่อม หรือตลาดเขียวของชุมชนในอดีตได้หายไปพร้อมการกลับมาของตลาดแข่งขัน ที่ปนเปื้อนสารเคมีตกค้างในอาหาร และร่างกาย และลงสู่ธรรมชาติ ดิน น้ำ ป่า จากการพบปัญหาดังกล่าว นำมาสู่การมีวงคุยของผู้นำสู่การแก้ปัญหา

หลังปี 2535 พบพบสภาพปัญหาด้านพฤติกรรมของชุมชนบ้านหูยาน 137 คร ไม่มีความรู้เรื่องโทษพิษภัยจากการใช้สารเคมี ทำเกษตรนิยมใช้สารเคมี/เร่งผลเพิ่มผลผลิต เพิ่มรายได้อยู่(ตามกัน) ชุมชนขาดความรู้/ตระหนักในการบริโภคพืชผักที่ใช้สารเคมีตกค้าง คนในชุมชนเข้าใจว่าการใช้สารเคมี เป็นเรื่องปกติได้ผลผลิตสูงขึ้น และขาดความรู้เรื่องอาหารปลอดภัย สภาพแวดล้อมทางสังคมของชุมชนขาดมาตรการในการควบคุมการใช้สารเคมีภาคเกษตรและการผลิตอาหารปลอดภัย ขาดการรวมกลุ่ม ผลิตปุ๋ยใช้เอง มีการใช้ และการจำหน่ายสารเคมี ยาฆ่าแมลงเป็นเรื่องปกติของชุมชน ชุมชนขาดการมีส่วนร่วมต่างคนต่างอยู่เร่งผลิตโดยใช้เคมีและฆ่าแมลงเพื่อจำหน่ายเป็นเหตุ สารปนเปื้อนสู่ร่างกาย ชุมชนยังขาดคนต้นแบบหรือแหล่งเรียนรู้การทำเกษตรอินทรีย์ปลอดสารในการผลิตเพื่อบริโภคในครัวเรือนและเพื่อจำหน่าย สภาแวดล้อมทางกายภาพอื่นที่เป็นสาเหตุ คือ ในชุมชนมีร้านจำหน่ายขายปุ๋ย สารเคมีเกษตร ในชุมชน เพิ่มขึ้นเป็น 11 ร้าน มีการโฆษณา และมีระบบผ่อนชำระใช้ก่อนผ่อนทีหลัง หน่วยงานที่เกี่ยวข้องในพื้นที่ เช่น ทต รพสต ไม่หนุนเสริมกิจกรรมและความรู้แก่ชุมชนในการทำเกษตรผลิตอาหารปลอดภัย ชุมชนยังเร่งใช้ปุ๋ยและสารเคมีเป็นต้นทุนการผลิต ดิน แหล่งน้ำดื่มมีปัญหาจากการใช้สารเคมี ยาฆ่าแมลง เวลานานจำนวนแมลงที่มีประโยชน์ต่อระบบนิเวศน์ลดลง

ผลกระทบจากสภาพปัญหาดังกล่าว พบปัญหาสารเคมีปนเปื้อนในร่างกาย สูง 97% เป็นต้นเหตุปัญหาสุขภาพคนในชุมชน ทางด้านสังคมพบอาหารในชุมชนที่มีการซื้อขายไม่ปลอดภัยรวมทั้งอาหารในงานบุญประเพณีในวิถีของชุมชน ด้านสิ่งแวดล้อมก่อให้เกิดดินเสื่อม น้ำเสีย สิ่งแวดล้อมโดนทำลายจากปุ๋ยเคมี ยาฆ่าแมลงภาคเกษตรเวลานาน ชุมชนเลิกกินน้ำใต้ดินจากบ่อน้ำตื้น 109 บ่อหันมาชื้อน้ำกินทั้งชุมชนเพราะขาดความเชื่อมั่นมีสารปนเปื้อนในน้ำใต้ดิน จำนวนผึ้งหายไป ชุมชนจากอยู่ 28 รังเหลือรังผึ้ง 7 รังในปี 2554 ด้านเศรษฐกิจชุมชนบ้านหูยานรายรับน้อยกว่ารายจ่าย.เฉลี่ย 49,561.61/บาท/คร/ปี(จปฐ) จำนวน 97 ครัวเรือนเป็นหนนี้ ธกส และหนี้นอกระบบ ชุมชนมีรายจ่ายสูงขึ้น จากการเลิกกินน้ำบ่อหันมาซื้อน้ำกินทั้งชุมชน

เกิดการก่อตัวจัดลำดับความสำคัญปัญหาของชุมชน โดยแกนนำในชุมชน คือ สมาชิกสภาเทศบาล หมออนามัย และกำนันเจ้าของพื้นที่จนสรุปปัญหาที่สำคัญของชุมชน3เรื่องหลัก คือ ปัญหาสังคมต่างคนต่างอยู่ ปัญหาด้านเศรษฐกิจรายรับน้อยกว่ารายจ่าย ปัญหาด้านสุขภาพ พบสารเคมีปนเปื้อนในร่างกายสูงถึง 97 % ทำให้คนเสียชีวิตด้วยโรคมะเร็งอันดับที่ 1 เพื่อนำข้อมูลมาใช้ในการวางแผนและทำแผนปฏิบัติการงานสู่แผนการแก้ไขปัญหาในพื้นที่ตำบลนาท่อม ปี 2554 โดยนำเสนอจัดทำเป็นโครงการ เพื่อแก้ปัญหาการลด ละ เลิกใช้สารเคมีในการผลิตพืชผักเพื่อบริโภคในชุมชนบ้านหูยาน ภายใต้โครงการสวนผักชุมชนคนหูยาน บ้านน่าอยู่ สู่สุขภาวะ โดยมี วัตถุประสงค์ เพื่อสร้างและพัฒนาคนแต่ละกลุ่มบ้านในชุมชนเป็นสภาแกนนำบ้านหูยานเป็นกลไกทำงานชุมชนบ้านหูยาน แก้ปัญหา การใช้สารเคมีและยาฆ่าแมลงในชุมชนและปัญหาอื่นของชุมชน โดย ใช้สภาแกนนำ ไปสร้างและพัฒนาครัวเรือนต้นแบบ สร้างตลาดสีเขียวพื้นที่สุขภาพของชุมชน เรียนรู้และทบทวนแผนชุมชนนำไปใช้งานได้จริง และเป็นโครงการต่อเนื่องติดต่อกัน 3 ปีงบประมาณ คือ ปี 2554 2556 2558 จากงบ สสส ชุมชนน่าอยู่ท้องถิ่นภาคใต้ โดย สถาบันการจัดการระบบสุขภาพ ม.อ(สจรส.มอ)

ความสำเร็จที่บ้านหูยาน

**สภาแกนนำขับเคลื่อนชุมชนเข็มแข็ง**

ปี 2554-2555 เกิดสภาแกนนำ 21 คนที่มีความรู้และสื่อสารได้ในการเป็นพี่เลี้ยงให้ครอบครัวต้นแบบ 50 ครัวเรือน เลี้ยงผึ้ง ปลูกผัก เรียนรู้การทำบัญชีครัวเรือน ผลิตปุ๋ยอินทรีย์ใช้เอง ผลิตสินค้าทดแทนเรียนรู้การบวนการทำแผนและใช้ประโยชน์จากแผน เป้าหมายกิจกรรมเพื่อลด ละ เลิกการใช้สารเคมีในชุมชน สำหรับการปลูกผักปลอดสารพิษ 20 ชนิดต่อครัวเรือน เพื่อลดรายจ่ายครัวเรือน มีอาหารปลอดภัยเพียงพอในครัวเรือน เหลือกินไว้แบ่งปัน และรวบรวมนำไปหน่าย รพสต. ในวันพุธแรกของเดือนในเป็นวันเติมยาผู้ป่วย กับ ร้านค้า 2 ร้านในชุมชน โดยแกนนำรวบรวมผลผลิตจากกครัวเรือนต้นแบบจากการเหลือกิน เกิดผลสำเร็จเล็ก ๆ ในระยะก่อตัวของผลลัพธ์ การลด ละ เลิกการใช้สารเคมีในการผลิต และมีพืชผักเพียงพอในครัวเรือนและเหลือกินได้แบ่งปัน

ปี 2556-2557 เกิดพัฒนาศักยภาพสภาแกนนำจาก 21 เหลือ 15 คนตามเงื่อนไขของ 5 กลุ่มบ้าน ที่มีความรู้และมีศักยภาพขับเคลื่อนงานได้ ไปพัฒนาครอบครัวต้นแบบ 70 ครัว ด้วยการใช้ทะเบียนสวนผัก สำรวจทบทวนครัวเรือนมีจำนวนพืชผักปลอดสารพิษ 20 ชนิด สร้างตลาดเขียว (ตลาดหูยานสะพานคนเดิน )โดยการมีกฎกติการวมซื้อ รวมขาย ของครัวเรือนต้นแบบ ร่วมกันกำหนดมาตรฐานกันเอง เปิดจำหน่ายเดือนละ 1 ครั้ง และฝากขายกับร้านค้าในชุมชน 2 ร้าน และมีการออกบูธ จัดนิทรรศการกับหน่วยงานภาครัฐที่จัดงานประจำปีในจังหวัดพัทลุง เพื่อสื่อสารประชาสัมพันธ์ให้คนในชุมชน และนอกชุมชนได้รู้จักกลุ่มสวนผักบ้านหูยาน อย่างต่อเนื่อง ภายใต้ชื่อ กลุ่มสวนผักปลอดสารพิษบ้านหูยาน จากการเชื่อมประสานของสภาแกนนำกับหน่วยงานภายนอก เกิดผลลัพธ์ด้านเศรษฐกิจ ความต่อเนื่องของผลผลิตเพียงพอในครัวเรือนเหลือบริโภคได้นำไปจำหน่ายเป็นรายได้

ปี 2558-ปัจจุบัน เกิดสภาแกนนำ 15 คน มีศักยภาพเป็นพี่เลี้ยงขับเคลื่อนครัวเรือนต้นแบบ จำนวน 70 ครัวเรือน ให้มีการพัฒนาการผลิต การแปรรูปผลิตภัณฑ์ และให้เกิดการรวมกลุ่มเป็นกลุ่มวิสาหกิจชุมชนสีเขียวบ้านหูยาน จำหน่ายผลิตภัณฑ์อาหารปลอดภัยและเชื่อมโยงเครือข่ายตลาดเขียวหน้าสำนักงานเกษตรสหกรณ์การเกษตรจังหวัดพัทลุงเป็นแหล่งจำหน่ายภายนอกชุมชนอาทิตย์ละ 2 วัน ในการรวบรวบผลผลิตในชุมชนไปจำหน่ายเพิ่มรายได้ให้สมาชิก เป็นการเพิ่มจุดขายที่ต่อเนื่อง และเป็นการพัฒนาทักษะของครัวเรือนต้นแบบ สามารถเชื่อมต่อเครือข่ายได้เอง จากการประสานงานของสภาแกนนำ และสภาแกนนำได้พัฒนาครัวเรือนต้นแบบให้เกิดการรวมเป็นกลุ่มผลิตภัณฑ์ตามความสนใจของสมาชิก ได้แก่ กลุ่มผึ้ง 21 คน กลุ่มเครื่องแกง 20 คน กลุ่มเห็ด 17 คน กลุ่มผลิตปุ๋ย 15 คน กลุ่มสวนผัก 70 คน ปัจจุบันเชื่อมงบประมาณจากภายนอกโดยใช้การประสานแผนแผนชุมชนกับหน่วยงานภายนอก ได้แก่ เทศบาลตำบลนาท่อม การศึกษานอกระบบตามอัธยาศัย เกษตรสหกรณ์จังหวัดพัทลุง ธนาคาร ธกส. พัฒนาชุมชนอำเภอเมืองในงบประชารัฐ พัฒนาสังคมและความมั่นคงของมนุษย์

สภาแกนนำเข็มแข็งเป็นกลไกชุมชนสามารถขับเคลื่อนชุมชนได้ โดยใช้แผนชุมชนเป็นเครื่องมือสู่การปฏิบัติ รูปธรรมโครงการที่ดึงจากแผนชุมชน โครงการสร้างงาน สร้างอาชีพจากเห็ดนางฟ้าบ้านหูยาน โครงการแปรรูปผลิตภัณฑ์จากเลี้ยงผึ้ง โครงการแปรรูปผลิตภัณฑ์ขนม โครงการผลิตเครื่องแกงสมุนไพรบ้านหูยาน โครงการผลิตปุ๋ยอินทรีย์ และโครงการน้ำดื่มชุมชน

เกิดผลลัพธ์ทางด้านเศรษฐกิจ ชุมชนมีรายได้จากผลิตภัณฑ์อาหารปลอดภัย จากการรวมกลุ่มผลิต แปรรูป ภายใต้โครงการท่องเที่ยวชุมชน OTOP นวัตวิถี 10 ผลิตภัณฑ์สร้างงานสร้างอาชีพต่อยอดกิจกรรมผลิตภัณฑ์อาหารปลอดภัยบ้านหูยานขยายทั้งตำบลนาท่อม

**ส่งเสริมภูมิปัญญาการเลี้ยงผึ้งโพรงไทย**

ผลสำเร็จจากการรณรงค์นำภูมิปัญญาเลี้ยงผึ้งโพรงไทยของชุมชนมาขยายผล เมื่อชุมชน เลิก ใช้สารเคมี และไม่เผาขยะให้เกิดควันในชุมชน จากการสำรวจเดือนมีนาคม ปี 2554 พบจำนวนรังผึ้งในชุมชนผึ้ง 7 รัง พฤษภาคม 2555 จำนวนรังผึ้งเพิ่มขึ้น 108 รัง จากผู้เลี้ยง จำนวน 25 ครัวเรือน เฉลี่ยน้ำผึ้งจากรัง ละ 3 ขวด ๆ ละ 500 บาท ชุมชนกำหนดราคาเอง จำนวนน้ำผึ้งที่ไม่เพียงพอแต่ละปี เพราะเป็นน้ำผึ้งเดือน 5 จากธรรมชาติที่เกิดจากความหลากหลายชนิดของดอกไม้ และมีเพียง 1 ครั้งต่อฤดูกาล

ปี 2556- 2557 พัฒนาผู้เลี้ยงเป็นแหล่งเรียนรู้ โรงเรียนผึ้ง มีหลักสูตรการเลี้ยงผึ้ง 3 ระดับ คือ คนทั่วไปเรียนรู้แล้วสามารถนำไปทำเองที่บ้าน สำหรับนักเรียนในโรงเรียนชุมชน เพื่อเรียนรู้ความสำคัญและประโยชน์ของผึ้งกับชุมชน ถ้าชุมชนเลี้ยงผึ้ง ประชาชนต้องไม่ใช้สารเคมี ผึ้งดูแลสิ่งแวดล้อม ผึ้งเพิ่มผลผลิต ผึ้งเป็นยาสมุนไพรรักษาโรค ผึ้งสร้างงาน สร้างอาชีพ ระดับอนุบาลเพื่อให้เด็กได้คุ้นเคย รู้จักตัวผึ้งในกิจกรรมต่าง ๆ ของชุมชน เป็นการสร้างจิตสำนึกในตัวเด็กให้เห็นคุณค่าความสำคัญในตัวผึ้งที่มีต่อชุมชน เทศบาลตำบลนาท่อมส่งเสริมการเรียนรู้การเลี้ยงผึ้งปีละ 1 รุ่นต่อเนื่องถึงปัจจุบันเป็น ผึ้งจะรักษ์นาท่อม มีมัสคอดผึ้งยิ้มหิ้วปิ่นโต สื่อสารสิ่งแวดล้อมดีมีอาหารปลอดภัย

ปี 2558-ปัจจุบัน เกิดการรวมกลุ่ม 21 คน สร้างงาน สร้างอาชีพ ครบวงจร โดยทำกิจกรรม ขายกล่องเลี้ยงผึ้งที่ทำจากเศษไม้เก่า ๆ ใช้แล้วขายกล่องละ 300-500 บาท ทำหมวกเก็บน้ำผึ้งป้องกันผึ้งต่อย ราคาอันละ 200 บาท แปรรูปเป็นผลิตภัณฑ์ สบู่ ยาสระผม ครีมชนิดต่าง ๆ และเป็นผลิตภัณฑ์สินค้าโอท๊อปของ บ้านหูยาน ได้รับการสนับสนุนการพัฒนากลุ่มจากเกษตรและสหกรณ์จังหวัดพัทลุง โครงการประชารัฐแก้ไขปัญหาภัยแล้ง และปัจจุบันได้รับคัดเลือกจากธนาคาร ธกส. ในโครงการขับเคลื่อนชุมชน 1 สาขา 1 ชุมชนต้นแบบ ในการรวบรวมและแปรรูป ผลิตภัณฑ์จากการเลี้ยงผึ้ง จากชุมชนบ้านหูยาน และเป็นสถานที่ท่องเที่ยวเรียนรู้ดูงานของชุมชนอย่างต่อเนื่องถึงปัจจุบัน

**เงื่อนไขความสำเร็จของบ้านหูยาน**

1. เริ่มจากการประเมินข้อมูลปัญหาสถานการณ์ผลกระทบต่อชุมชนของผู้นำชุม และนำข้อมูลปัญหาไปสู่การคิด ออกแบบ วางแผนแก้ปัญหา
2. การประชุมหมู่บ้านคืนข้อมูลปัญหาด้านสุขภาพและปัญหาสำคัญอื่นให้ชุมชนทราบ
3. ชี้แจงวิธีการแก้ปัญหาชุมชนและคัดเลือกตัวแทนกลุ่มบ้าน ๆ ละ 2-3 คน ทำหน้าที่เป็นพี่เลี้ยง สื่อสาร การแก้ปัญหาชุมชน เรียกว่า สภาแกนนำบ้านหูยาน โดยกำนันเป็นประธาน และแบ่งบทบาทหน้าที่อิงตามหลัก หมู่บ้าน กม. เพื่อร่วมคิดออกแบบ หาวิธีแก้ปัญหาชุมชนโดยใช้แผนชุมชนเป็นเครื่องมือการทำงาน
4. ใช้กระบวนการเรียนรู้เป็นหลักในการทำงาน โดยใช้ข้อมูลปัญหาเป็นตัวตั้ง ใช้ตัวอย่างของชุมชนบ้านหนองกลางดงและชุมชนไม้เรียงเป็นต้นแบบการเรียนรู้ โดยนำวิถีชีวิตชุมชนหูยานกำหนดกิจกรรม
5. ให้สมาชิกสภาแกนนำ มีบทบาทเป็นพี่เลี้ยงครอบครัวต้นแบบโดยจัดหาครัวเรือนต้นแบบ70 ครัวเรือน ทำกิจกรรม ลด ละ เลิก การใช้สารเคมีในชุมชน ด้วยกิจกรรมหลากหลาย
6. ใช้สภาแกนนำ ขับเคลื่อนด้วยการเรียนรู้กับครอบครัวตันแบบ โดยใช้สภาแกนนำเป็นพี่เลี้ยงและร่วมเป็นครัวเรือนต้นแบบด้วย โดยการศึกษาดูงาน จากพื้นที่ต้นแบบ แล้วนำมาปรับใช้กับพื้นที่ตนเองและใช้ผู้มีความรู้หรือปราชญ์ทั้งในชุมชน หรือมหาวิทยาลัยหรือองค์กรทั้งภาครัฐและเอกชนมาให้ความรู้ต่อเนื่อง เป้าหมายชุมชน เลิกใช้สารเคมี และผลิตอาหารปลอดภัยที่เพียงพอในครัวเรือนเป็นหลัก ลำดับการเรียนรู้ดูงานคือ

* อบต.ควนรู เรียนรู้กระบวนการสภาผู้นำและธนาคารอาหาร 7 ไร่ 7 เรื่อง 7 ร้อย/วัน
* อบต.ท่าข้าม อ.หาดใหญ่ เรียนรู้พลังงานทดแทน/ผลลิตภัณฑ์สินค้าทดแทน/การแปรรูปผลิตภัณฑ์
* พื้นที่เทศบาลบ้านนา เรียนรู้การจัดการชุมชนเพื่อการท่องเที่ยวชุมชนและสวนวนเกษตรของนายจ่าย ช่วยนุ้ย
* ครัวเรือนต้นแบบเข้าค่ายเรียนรู้เชิงปฎิบัติกับศูนย์ปราชญ์เศรษฐกิจพอเพียงบ้านโงกน้ำ 3 วัน
* ศึกษาเรียนรู้การจัดการชุมชนน่าอยู่ บ้านคีรีวงศ์ จ.นครศรีฯ เรื่องการจัดการชุมชน เน้นศูนย์ประสานงาน แหล่งเรียนรู้ และกระบวนการ
* ศึกษาการจัดระบบเป็นพื้นที่ชุมต้นแบบ ในโครงการชังหัวมัน จ.เพชรบุรี ดูการรวมกลุ่มการผลิต สร้างเครือข่าย การผลิต เครือข่ายจำหน่าย
* และร่วมเรียนรู้กับพื้นที่เครือข่ายอื่นจำนวนมาก เช่น ธกส พช เทศบาลตำบลนาท่อม กศน พัฒนาสังคมและความมั่นคงของมนุษย์ และเครือข่ายแหล่งเรียนรู้จากโครงการสร้างสุขสู่เมืองลุงน่าอยู่

1. สภาใช้การประชุมเดือนละ 1 ครั้ง วันที่ 10 ทุกเดือน เพื่อคืนข้อมูลให้ชุมชนและรายงานความก้าวหน้าเรื่องที่จะดำเนินการต่อไป เรื่องอื่น ๆ ข้อเสนอแนะ เป็นข้อมูลนำไปใช้ปรับแผนชุมชน
2. สำหรับสภาแกนนำเองประชุมอย่างน้อย 1 ครั้ง ช่วงเย็น ขึ้นอยู่กับกิจกรรมในชุมชน เป็นเสมือนกองอำนวยการในชุมชนที่หัวหน้าชุมชนเป็นประธาน ช่วยกันคิด วิเคราะห์ ออกแบบกิจกรรมก่อนมีการดำเนินตามแผน และสรุปกิจกรรมที่ผ่านมาเพื่อนำไปใช้ปรับปรุงกิจกรรมครั้งต่อไป
3. สภาแกนนำใช้แผนชุมชนเป็นเครื่องมือทำงานขับเคลื่อนชุมชนหูยาน ใช้ข้อมูล ข้อเสนอแนะ จากการประชุมแต่ละเดือนเดือนเป็นฐานแก้ปัญหาความต้องการจากการมีส่วนร่วม มีการปรับปรุง และประสานแผนอย่างต่อเนื่อง
4. สภาแกนนำมีศักยภาพเป็นกองเลขาหรือศูนย์ประสานงานชุมชน บ้านหูยาน เป็นผู้เชื่อมประสานหน่วยงาน ประสานเครือข่าย ได้ทุกคน และสภาแกนนำสามารถสร้างกิจกรรม เช่น สร้างตลาดหูยานสะพานคนเดิน สร้างการรวมกลุ่มผลิต แปรรูป ที่เป็นสินค้าผลิตภัณฑ์อาหารปลอดภัย
5. สภาแกนนำของบ้านหูยานส่วนใหญ่เป็นผู้หญิงที่ได้รับการคัดเลือก มีการกำหนดกติกาวันที่ประชุมหมู่บ้านวันที่ 10 เดือนเป็นวันครอบครัวชุมชนหูยาน ให้นำอาหารปิ่นโตสุขภาพมาร่วมกันโดยนิมนต์พระฉันท์ร่วม และการเสนอปัญหาต้องผ่านการประชุมและนำข้อมูลไปสู่การปรับแผน
6. การสื่อสารกับชุมชน การทำกิจกรรมของชุมชนแต่ละครั้ง ชาวบ้านรับรู้ผ่านทาง ตัวสมาชิกแกนนำ หอกระจายข่าว วิทยุกระจายเสียงแห่งประเทศไทยจังหวัดพัทลุง การประชุมประจำเดือน การออกบูทจัดกิจกรรมกับหน่วยงานภาครัฐ องค์กรภาคประชาชน อย่างต่อเนื่อง
7. โครงสร้างของคณะกรรมการบริหารชุมชนหรือ สภาแกนนำบ้านหูยาน มีกำนันอนุชา เฉลาชัยประธาน สภาแกนนำ และคณะกรรมการ 5 ด้าน คือ ด้านอำนวยการ ด้านแผนพัฒนาชุมชน ด้านความสงบ ด้านเศรษฐกิจ และด้านการศึกษาและวัฒนธรรม

**ลำดับผลสำเร็จจากสภาแกนนำขับเคลื่อนชุมชนหูยาน**

เกิดจากสภาแกนนำ ออกแบบใช้กิจกรรมหลากหลายขับเคลื่อนชุมชน ลด ละ เลิกใช้สารเคมีในชุมชน

สภาแกนนำบ้านหูยานเป็นพี่เลี้ยงครัวเรือนต้นแบบและต้องเป็นครัวเรือนต้นแบบด้วย

สภาแกนนำใช้แผนชุมชนเป็นเครื่องมือ มีการประชุมทุกเดือน วันที่ 10

สภาแกนนำใช้กระบวนการเรียนรู้ ลงมือทำ

1. **สภาแกนนำขับเคลื่อนครัวเรือนต้นแบบ**

**ครัวเรือนต้นแบบต้องมีกติกาปฎิบัติดังนี้**

1. ปลูกผักปลอดสารพิษอย่างน้อย 20 ชนิด
2. เลี้ยงผึ้งเสริมรายได้
3. ผลิตสินค้าทดแทน
4. ทำบัญชีครัวเรือน/ทำทะเบียนพืชผัก
5. รวมกลุ่มรวบรวมแลกเปลี่ยนในในตลาดเขียว

**กระบวนการที่สำคัญ**

1. ประชุมหมู่บ้านเพื่อคัดเลือกตัวแทนครัวเรือนต้นแบบเริ่มจากปี 2554 จำนวน 50 ครัวเรือน ปี 2556 จำนวน 60 ครัวเรือน ปี 2558 จำนวน 70 ครัวเรือน ปัจจุบันชุมชนบ้านเลิกใช้สารเคมีในการทำเกษตรปลอดสารพิษโดยสมัครใจ
2. สภาแกนนำมีหน้าที่เป็นพี่เลี้ยงดูแลครัวเรือนต้นแบบ 3-5 ครัว ต่อแกนนำ 1 คน ในแต่ละกลุ่มบ้านคอยสื่อสารกับประสานงานให้มีความรู้และเข้าใจตรงกัน ในเรื่องเดียวกัน
3. ใช้กระบวนการเรียนรู้พื้นที่ต้นแบบเป็นหลักแล้วกลับมาทำกับพื้นที่ตัวเองใช้เวทีประชุมรายงานความก้าวหน้าเสนอแนะปัญหา
4. ใช้กิจกรรมออกบูท จัดนิทรรศการ กับองค์กรและหน่วยงาน บ่อยๆ สร้างและพัฒนาทักษะจนเป็นที่รู้จักของคนในจังหวัดพัทลุง หลายกิจกรรม เช่น ผักปลอดสารพิษกลุ่มสวนผักหูยาน ผึ้งบ้านหูยาน ตลาดหูยาน ข้าวไข่เจียวสมุนไพรหูยาน เครื่องแกงหูยาน เคยปิ้งหูยาน แกงน้ำเคยพาโหมหูยาน ปิ่นโตสุขภาพบ้านหูยาน เป็นต้น

เงื่อนไขความสำเร็จมาจาก ใช้การประชุมในวันที่ 10 ทุกเดือนด้วย วาระสำคัญ คือ วาระ แจ้งเพื่อทราบ วาระ รายงาน ความก้าวหน้า และวาระอื่น ๆ หัวหน้าชุมชนเป็นประธานสภา ปีที่ 1 เรียนรู้กระบวนการแผนชุมชน ปีที่ 2 ทบทวนแผน ปรับปรุง และประสานแผน ปีที่ 3 การประสานแผนเพื่อเข้าถึงงบประมาณ การติดตามและการประเมินด้วยการพูดคุยบ่อย ๆ ซ้ำ ๆ ต่อเนื่อง

1. **สภาแกนนำส่งเสริมนำภูมิปัญญาการเลี้ยงผึ้งเพื่อสุขภาพ เสริมรายได้**

**วิธีการสำคัญ**

1. ปี 2554 ครัวเรือนต้นแบบเรียนรู้การเลี้ยงผึ้งโพรงไทยจาก นายนิกร อรุณกิจ เจ้าของภูมิปัญญาเดิมของชุมชน ทำหีบเลี้ยงผึ้งจากเศษไม้เก่า ๆ ครัวเรือนละ 2 ลัง นำหีบไปวางบริเวณข้างบ้านเลือกทำเลเหมาะสมในที่ร่มใกล้ต้นไม้ในช่วง เดือนมกราคม ถึง เมษายนของทุกปีเป็นฤดูขยายรัง โดยใช้เสาสูงขนาด 1.5 เมตร พร้อมนำเอาหีบผึ้งไปวางไว้แล้วใช้น้ำมันเก่าใช้แล้วซุปด้วยผ้าผูกรอบเสากันมดแมลง รบกวน มีเงื่อนไขบริเวณที่เลี้ยงผึ้งต้องไม่ใช้สารเคมี ยาฆ่าแมลง
2. ปี 2555 ผลจากการส่งเสริมนำภูมิปัญญาการเลี้ยงผึ้งขยายผลกับชุมชนหูยาน เมื่อชุมชน ลด ละ เลิกการใช้สารเคมีการเกษตร จำนวนผึ้งเพิ่มขึ้นจาก 7 รัง เป็น 108 รัง ให้ผลผลิตน้ำผึ้งเฉลี่ยรังละ 3 ขวด ๆ ละ 500 บาทชุมชนกำหนดราคาน้ำผึ่งเอง ส่งผลกระทบที่เป็นแรงเสริมให้คนในชุมชนหันมาสนใจการเลี้ยงผึ้งมากขึ้น โดยมีเงื่อนไขต้องไม่ใช้สารเคมี บริเวณที่เลี้ยงผึ้ง
3. ปี 2556 สภาผู้นำคัดเลือกผู้ครัวเรือนต้นแบบที่สนใจเลี้ยงผึ้งมากที่สุด พัฒนาเป็นแหล่งเรียนรู้ โรงเรียนผึ้ง บ้านนางบุญเรือง แสงจันทร์ โดยมีการจัดทำหลักสูตรการเลี้ยงผึ้ง สำหรับประชาชนทั่วไป เรียนแล้วนำกลับไปทำ เทศบาลสนับสนุนการเรียนการสอนปีละ 1 ต่อเนื่องทุกปี สำหรับเด็กนักเรียน เรียนรู้ความสำคัญของผึ้งจากแหล่งเรียนรู้ผ่านกิจกรรม สำหรับอนุบาลเรียนรู้จักผึ้งจากกิจกรรมโดยใช้ผึ้งสื่อสาร และจำพัฒนาเป็นหลักสูตรชุมชนต่อไป ผลของการมีแหล่งเรียนรู้โรงเรียนผึ้ง พอได้สื่อสารออกไป ทำให้ได้มีหน่วยงาน องค์กรจากภายนอกเข้ามาศึกษาดูงานจำนวนมาก ตลอดทั้งปี
4. ปี 2557 จัดตั้งกลุ่มเลี้ยงผึ้ง มีสมาชิก 21 คนที่สนใจเลี้ยงผึ้งโดยมีนางบุญเรือง แสงจันทร์ เจ้าของแหล่งเรียนรู้โรงเรียนผึ้งเป็นประธาน ได้รวบรวมจัดทำทะเบียนผู้เลี้ยงเป็นสมาชิก เงื่อนไขกฎกติกาของกลุ่ม เพื่อรวบรวมผลผลิตน้ำผึ้งไปจำหน่าย และได้พัฒนาน้ำผึ้งเป็นสินค้า โอท๊อปของชุมชนบ้านหูยาน ทำให้สมาชิกผู้เลี้ยงผึ้งมีรายได้เสริม
5. ปี 2558-ปัจจุบัน กลุ่มเลี้ยงผึ้งบ้านหูยานพัฒนาผลิตภัณฑ์จากการจำหน่ายน้ำผึ้งเพียงอย่างเดียว ได้รับการพัฒนาต่อยอดจากหน่วยงานภายนอก จากโครงการประชารัฐ พัฒนาผลิตภัณฑ์จากการเลี้ยงผึ้งครบวงจร ได้แก่ ผลิตหีบเลี้ยง 300-500 บาทต่อหีบ หมวกกันผึ้งต่อย 200 บาท/อัน สบู่สมุนไพรผสมน้ำผึ้ง ก้อนละ 40 บาท และอื่น ๆอีกหลายชนิดเป็นการสร้างงาน สร้างรายได้ และสร้างอาชีพให้ชุมชน ปัจจุบันได้รับการคัดเลือกจากธนาคารธกส.สาขาท่ามิหรำ จังหวัดพัทลุง เป็นชุมชนต้นแบบ

**ผลกระทบจากการเลี้ยงผึ้งชุมชนหูยาน**

เมื่อชุมชนเลี้ยงผึ้ง ชุมชนต้องเลิกใช้สารเคมี ยาฆ่าแมลง ลดการเผาให้เกิดควัน จำนวนตัวผึ้งและผลผลิตจากผึ้งเพิ่มขึ้น ส่งผลให้ชุมชนมีสิ่งแวดล้อมดีขึ้น ผลผลิตทางเกษตรเพิ่มขึ้นจากการผสมเกสรของผึ้ง รายได้ความเป็นอยู่ดีขึ้น มีการสร้างงานอาชีพเกิดขึ้นในชุมชนบ้านหูยานในปัจจุบัน จากผึ้งเป็นปัจจัยเสริมมากที่สุด สรุปทำเรื่องเดียวให้ผลลัพธ์หลายเรื่อง

1. **สภาแกนนำจัด กระบวนการจัดการอาหารปลอดภัยของชุมชนบ้านหูยาน**

**วิธีการสำคัญ**

1. สร้างครัวเรือนต้นแบบปลูกผักปลอดสารพิษ 20 ชนิด ลดรายจ่ายครัวเรือนผลิตอาหารปลอดภัยให้เพียงพอในครัวเรือนเหลือกินแบ่งปัน แลกเปลี่ยนในชุมชน
2. ส่งเสริมการเลี้ยงผึ้งเพื่อสุขภาพเสริมรายได้ของชุมชน เป้าหมาย ลด ละ เลิกการใช้สารเคมีในชุมชน
3. ตลาดเขียวของชุมชน บูท งานนิทรรศการนอกสถานที่ เป็นพื้นที่รองรับผลผลิตของครัวเรือนต้นแบบ เป็นพื้นที่ให้ชุมชนได้เรียนรู้ ได้ฝึกทักษะนำเสนอผลผลิตของครัวเรือนต้นแบบ เพื่อให้ชุมชนมีอาหารที่ปลอดภัยเพียงพอ ลดการนำเข้าพืชผักจากนอกพื้นที่ปัจจุบันมีตลาดเขียว 3 แห่ง เป้าหมายส่งเสริมชุมชมเลิกใช้สารเคมี ปลูกผักปลอดสารพิษ ลดรายจ่ายครัวเรือน และครัวเรือนมีพืชผักผลิตอาหารปลอดภัยที่เพียงพอ เกิดจากการคิดออกแบบของสภาแกนนำในตอนเริ่มต้นพัฒนาต่อยอดมาตามลำดับ
   1. พืชผักเหลือกินแบ่งกันในชุมชน เหลือมากขึ้นนำไปวางจำหน่ายร้านค้าในชุมชน 2 ร้าน รพสต ทุกวันพุทธแรกของเดือนวันเติมยาผู้ป่วยทุกเดือนเป็นการเรียนรู้
   2. เปิดตลาดหูยานสะพานคนเดิน เป็นพื้นที่คนรักษ์สุขภาพตั้งอยู่ในใจกลางชุมชนหูยานริมคลองนาท่อม จำหน่ายเดือนละ 2 ครั้ง เสาร์กลางเดือน และเสาร์สิ้นเดือน ปัจจุบันกำลังจะเปิดทุกวันเสาร์
   3. ตลาดของดีตำบลนาท่อม เป็นตลาดเขียวในระดับตำบลมีหน่วยงานเทศบาลตำบลนาท่อมสนับสนุนกิจกรรมพื้นที่คนรักษ์สุขภาพ อาหารปลอดภัย
   4. ตลาดเขียวหน้าเกษตรทุกวันจันทร์กับวันศุกร์ พื้นที่คนรักษ์สุขภาพในระดับจังหวัดภายนอกชุมชน แกนนำรวบรวมผลผลิตไปจำหน่ายนอกพื้นที่
   5. อื่น ๆ การรวบรวมฝากร้านค้าในชุมชน นำไปหาตลาดภายนอกเองของแกนนำ เช่น โรงเรียน โรงพยาบาล และร่วมงานจัดบูทนิทรรศการกับองค์กร หน่วยงานของรัฐ จากการประสานงานของสภาแกนนำอย่างต่อเนื่องเพื่อสื่อสารประชาสัมพันธ์สร้างชื่อเสียงให้ชุมชนเป็นที่รู้จัก
4. สภาแกนนำกำหนดมาตรฐานผลิตภัณฑ์อาหารปลอดภัย Q จากการมีส่วนร่วม

สภาแกนนำกำหนดมาตรฐานการผลิตภัณฑ์อาหารปลอดภัยของชุมชนบ้านหูยาน โดยชุมชนมีส่วนร่วมกำหนดมาตรฐานผลิตภัณฑ์ความปลอดภัยด้วยเครื่องหมาย Q โดยชุมชน ร่วมกับ คุ้มครองผู้บริโภคตำบลนาท่อมที่ประกอบด้วย 3 ฝ่าย คือ อนามัย เทศบาล และผู้บริโภค ใช้เป็นมาตรฐานในชุมชนและได้รับการรับรองเครื่องหมาย Q จากหน่วยงานเกษตรและสหกรณ์การเกษตรจังหวัดพัทลุง เพื่อรับประกันจนสร้างความน่าเชื่อถือในระดับจังหวัดพัทลุงเป็นสินค้าอาหารปลอดภัยที่วางจำหน่ายในตลาดหน้าเกษตรทุกวันจันทร์กับวันศุกร์ จากการรวบรวมผลผลิตจากชุมชนบ้านหูยาน

1. สภาแกนนำออกแบบพัฒนาเมนูสุขภาพของชุมชนหูยาน
   1. รณรงค์ปิ่นโตสุขภาพ เป็นการพัฒนาเมนูสุขภาพของครัวเรือนต้นแบบโดยผลิตอาหารจากพืชผักที่ปลูกข้างบ้าน นำมาร่วมรับประทานร่วมกัน กติกาห้ามชื้อแกงถุง ให้ทำบริโภคในครัวเรือนแล้วแบ่งส่วนหนึ่งไปวัด ไปต้อนรับผู้มาศึกษาดูงานในชุมชน หรือผู้มาเยี่ยมได้ทานอาหารจากเมนูอาหารปลอดภัยรับรองจากเจ้าของปิ่นโต และได้พัฒนาจำหน่ายเป็นรายได้เป็นอาหารปลอดภัยในตลาดเขียวและรายค้าในชุมชน
   2. ส่งประกวดเมนูอาหาร เป็นการส่งเสริมการพัฒนาการทำอาหารปลอดภัยในระอำเภอทั้งจังหวัดพัทลุงโดยการประกวดเมนูสุขภาพ ชุมชนหูยานได้รับรางวัลได้รับรางวัลในระดับอำเภอ ปัจจุบันเป็นอาหารแปรรูปเป็นผลิตภัณฑ์ที่สร้างรายได้ให้ชุมชน เช่นแกงไตปลาป่าโหม เคยปิ้ง และมีขนมพื้นบ้าน
   3. สร้างเมนูไข่เจียวสมุนไพรสำหรับคนไม่ชอบผัก เป็นเมนูอาหารที่ได้รับความนิยมของเด็ก เยาวชน ทั้งในชุมชนและระดับจังหวัด เช่น กิจกรรมค่ายครอบครัวของศูนย์พัฒนาครอบครัว กิจกรรมพัทลุงยิ้ม จุดมุ่งหมายของเมนูไข่เจียวสมุนไพรต้องการให้เด็กกินผัก และสร้างวินัยรักสิ่งแวดล้อม โดยวิธีการ เด็กที่จะกินเมนูไข่เจียว ต้องเลือกใส่ผักที่เตรียมไว้ให้อย่างน้อย 3 ชนิด เจียวเองพร้อมกับไข่ แล้วทำกระทงจากใบกล้วยเพื่อลดขยะจากโฟม ปัจจุบันเมนูไข่เจียวสมุนไพรได้รับความนิยมนำไปจำหน่ายเป็นรายได้ของแม่ค้านอกชุมชน
2. สภาแกนนำรวมกลุ่มเป็นวิสาหกิจชุมชนสีเขียวบ้านหูยานเพื่อจัดการอาหารปลอดภัย

ปี 2558 เป็นต้นมาสภาแกนนำชุมชนหูยานได้ขับเคลื่อนงานสะสมความสำเร็จอย่างค่อยเป็นค่อยไปตามวิถีชีวิตชุมชนเกษตรเป็นหลัก เกิดการเปลี่ยนแปลงเห็นผลช้า จากกิจกรรมที่เกิดขึ้นระหว่างทางการพัฒนา สภาแกนนำบ้านหูยานได้สนับสนุนการรวมกลุ่ม เพื่อสร้างและพัฒนาเป็นผลิตภัณฑ์อาหารปลอดภัยตามมาตรฐานของชุมชนโดยการรวมกลุ่มกันตามความสมัครใจ เกิดขึ้น 7 กลุ่ม ดังนี้ โดยมีครัวเรือนต้นแบบเป็นสมาชิกในชุมชน 1.กลุ่มผลิตภัณฑ์จากผึ้ง 2.กลุ่มผลิตภัณฑ์เครื่องแกง 3.กลุ่มผลิตภัณฑ์เห็ด 4.กลุ่มผลิตภัณฑ์แปรรูปอาหารพื้นบ้าน 5.กลุ่มผลิตภัณฑ์ต้นชำ 6.กลุ่มผลิตภัณฑ์สินค้า ทดแทน 7.กลุ่มผลิตภัณฑ์ปุ๋ย แต่ละกลุ่มได้เสนอความต้องการพัฒนาไว้ในกิจกรรมแผนชุมชน กำลังดำเนินการและอยู่ระหว่างการอนุมัติ โดยแต่ละกลุ่มดำเนินการไปก่อน

ผลการของการดำเนินงานวิสาหกิจชุมชนสีเขียว การรวมกลุ่มก่อให้เกิดการสนับสนุนจากภาครัฐและองค์กรอื่น ๆ เกิดการพัฒนาอาชีพอย่างต่อเนื่องในปัจจุบัน ส่งผลให้ครอบครัวในชุมชนที่มีทั้งสามี ภรรยาเกิดอาชีพ หลักและอาชีพเสริมในชุมชน ไม่ต้องไปทำงานรับจ้างนอกพื้นที่

พัฒนาการกลไกการดำเนินงาน

1. การก่อตัวของสภาแกนนำบ้านหูยาน

สภาแกนนำบ้านหูยานเกิดจากปัญหาชุมชนต่างคนต่างอยู่ 5 กลุ่มบ้าน เดิมชุมชนไม่มีการประชุมหมู่บ้าน การรวมกลุ่มพูดคุยมีน้อย ขาดความคุ้นเคยกันในชุมชน ไม่รู้ปัญหาสถานการณ์ของชุมชนทำให้เกิดการคิดออกแบบการแก้ปัญหาอย่างเป็นระบบของผู้นำชุมชนไม่กี่คน ถ้าทำได้นำไปสู่การแก้ปัญหาได้ประโยชน์อีกหลายเรื่อง

1. องค์ประกอบของสภาแกนนำบ้านหูยาน

การเกิดสภาแกนนำบ้านหูยาน เกิดจากคัดเลือกคนจิตอาสา ทำงานเพื่อชุมชนได้ โดยการประชุมหมู่บ้านคัดเลือกบุคคลที่มีคุณสมบัติดังกล่าว ไว้สื่อสารเพื่อลดความขัดแย้งที่มีอยู่ จำนวน 2-3 คนต่อกลุ่มบ้าน คุณสมบัติบางคนเป็น อสม กรรมการหมู่บ้าน กรรมการกลุ่มออมทรัพย์ กรรมการกองทุนหมู่บ้านกรรมการกองทุนสวัสดิการ สมาชิกสภาเทศบาล ผู้นำสตรี ปราชญ์ชาวบ้าน และผู้นำเชิงโครงสร้าง กำนันประธานสภาแกนนำ ผู้ช่วยกำนัน รวมได้สภาแกนนำ 21 คนในปีแรก แต่ด้วยเหตุผลการมีกลุ่มบ้าน 5 กลุ่ม และผู้นำเชิงโครงสร้างทีมของกำนัน มี ผู้ช่วย 3 คน มีแพทย์ตำบล และสารวัติ เกิดความซ้ำซ้อน จึงปรับเหลือแค่ 15 คนโดยเฉพาะกำนันคนหัวหน้าชุมชนเป็นประธานสภาแกนนำ สะดวกและเกิดความคล่องตัวในการศึกษาเรียนรู้ เพราะในทีมผู้นำโครงสร้างกำนันเรียกใช้งานได้ตลอดเวลา ที่สำคัญสภาแกนนำของบ้านหูยานเป็นผู้หญิง 14 คน ง่ายต่อการบริหารจัดการ ผู้ชายเดิมทำงานนอกบ้าน

1. บทบาทและเงื่อนของสภาแกนนำ

บทบาทหลักของสภาแกนนำบ้านหูยานโดยมีเงื่อนไขความรู้ขับเคลือนชุมชน ใช้กระบวนการเรียนรู้พัฒนาตัวเองเป็นหลัก เป็นพี่เลี้ยงครัวเรือนต้นแบบบ้านหูยาน โดยใช้แผนชุมชนเป็นเครื่องมือในการทำงานแก้ไขปัญหาของชุมชน ใช้การพูดคุยและประชุมอย่างเป็นทางการ ไม่เป็นทางการ ออกแบบวางแผนกิจกรรมอย่างต่อเนื่อง ทำซ้ำ จนเกิดความเข้าใจแก่ครัวเรือนต้นแบบ ไม่คิดซ้ำซ้อนไม่เปลี่ยนวิถีชีวิตชุมชน ทำง่าย ทุกคนสบายใจ และสภาแกนนำต้องเป็นครัวเรือนต้นแบบทำให้ดูอยู่ให้เห็น ต้องเป็นผู้ที่รู้จริงผ่านการเรียนรู้และลงมือทำ

1. เป้าหมายร่วมของกลุ่มแกนนำบ้านหูยาน

การกำหนดเป้าหมายร่วมของกลุ่มสภาแกนนำบ้านหูยาน จากการกำหนดเป้าหมายสร้างการเรียนรู้ใช้ความรู้สร้างกิจกรรม ให้ชุมชนเลิกใช้สารเคมีลดสารปนเปื้อนในร่างกาย และมีอาหารที่ปลอดภัยเพียงพอในครอบครัว ในชุมชน ด้วยกระบวนการกำหนดเป้าหมาย สร้างการรับรู้ข้อมูลการใช้สารเคมี และข้อมูลปริมาณอาหารปนเปื้อน สารตกค้างในร่างกาย ได้ออกแบบการดำเนินงานกำหนดบทบาทให้สภาแกนนำเป็นพี่เลี้ยงครัวเรือนต้นแบบ ใช้การมีส่วนร่วมโดยนำกระบวนการแผนชุมชนมาเป็นเครื่องมีแก้ปัญหาชุมชน โดยการประชุมทุกเดือนใช้การมีส่วนร่วมเสนอแนะปัญหาเก็บมาใช้ปรับปรุงแผนชุมชน ให้เป็นปัจจุบันพร้อมประสานนำปัญหาสู่การแก้ ใช้การประชุมในการติดตาม จากการรายงานความก้าวหน้าต่อที่ประชุมประจำเดือน

1. กระบวนการในการสร้างสภาแกนนำและความต่อเนื่อง

การสร้างสภาแกนนำเป็นเหมือนกองเลขาของชุมชน หรือศูนย์ประสานงานที่สภาแกนนำให้ข้อมูลได้ ประสานงานได้ เมื่อสร้างและพัฒนาแล้วสามารถขยับไปแก้ปัญหาต่าง ๆ ได้ทุกเรื่องของชุมชน ถ้าใช้เครื่องมือสอดคล้องกับวิถีชีวิต สภาแกนนำใช้แผนชุมชนเป็นเครื่องมือทำงานและเป็นพี่เลี้ยงชุมชน เก็บประเด็นปัญหาจากการมีส่วนร่วมในเวทีประชุมหมู่บ้านบรรจุเป็นในแผนกิจกรรม ประสานแผนให้แผนมีชีวิตแก้ปัญหาได้ เช่น ประสานแผนต่อเทศบาลให้สอนการเลี้ยงผึ้งเพิ่มขึ้นทุกปี ประสานแผนไปยัง พอช เสนอโครงการประชารัฐ ให้สนับสนุนเรื่องอาชีพ การเลี้ยงเห็ดนางฟ้า การรวบรวมแปรรูปจากการเลี้ยงผึ้ง การทำน้ำดื่มชุมชน การเพิ่มศักยภาพประปาเพื่อใช้น้ำฤดูแล้ง การผลิตเครื่องแกง เป็นต้นเป็นตัวอย่างจากการประสานแผนชุมชนบ้านหูยาน

การบวนการสภาผู้นำเกิดความต่อเนื่องเมื่อชุมชนเกิดความเชื่อมั่นในการแก้ปัญหาต่าง ๆอย่างสำเร็จ ทีละเล็ก ละน้อยค่อย ๆสะสมให้เห็นทั่วทั้งชุมชนบ้านหูยาน ความต้องการแก้ปัญหาของประชาชนทยอยมากจากการกล้าคิด กล้าคุยในเวทีประชุมหมู่บ้าน ถูกนำไปบรรจุไว้ในแผนรอการแก้ปัญหา

1. ความรู้ที่จำเป็นในการดำเนินงาน

ความรู้ที่จำเป็นในการดำเนินงานของชุมชนหูยานจัดการตนเอง ด้านสุขภาพ ลด ละ เลิก การใช้สารเคมีในการผลิตพืช-ผักเพื่อบริโภคในครัวเรือน

|  |  |  |  |  |  |
| --- | --- | --- | --- | --- | --- |
| ประเภทความรู้ | กลุ่มที่ต้องได้รับการพัฒนา | | | ผู้ให้ความรู้ | เงื่อนไข |
| กลุ่มแกนนำ | กลุ่มสนับสนุน | กลุ่มเป้าหมาย |
| สภาแกนนำเข็มแข็ง | / |  | / | -แหล่งเรียนรู้ต้นแบบ  -วิทยากรแหล่งเรียนรู้  -วิทยากรจากหน่วยงาน | สร้างการเปลี่ยนแปลงด้วยกระบวนการจัดการเรียนรู้ |
| กระบวนการแผนชุมชน | / |  | / | พช/เทศบาล | เป็นเครื่องมือพัฒนาชุมชน  สภาแกนนำ |
| การเลี้ยงผึ้งโพรงไทย | / | / | / | ปราชญ์ผู้รู้/วิทยากรจากหน่วยงาน/แหล่งเรียนรู้ | เลิกการใช้สารเคมีในชุมชน  ครัวเรือนต้นแบบ |
| ตลาดเขียว | / | / | / | -สมาคมครอบครัวเข็มแข็ง/เทศบาล/ธกส/เกษตรและสหกรณ์/สจ/รพ/รพสต/เกษตรจังหวัด/พช/ที่ดิน | ส่งเสริมการปลูกปลอดสารพิษ/สร้างกติกา/กำหนดมาตรฐานตรวจสอบสร้างความเชื่อมั่น/สภาแกนนำ/คร.ต้นแบบ |
| การผลิตปุ๋ยอินทรีย์ | / | / | / | พัฒนาที่ดิน/สหกรณ์/กศน/เกษตรอำเภอ | เลิกใช้สารเคมีในชุมชน/รวมกลุ่มผลิตปุ๋ยใช้เอง/เป็น คร.ต้นแบบ. |
| ผักปลอดสารพิษ 20 ชนิด | / | / | / | -แหล่งเรียนรู้ต้นแบบ  -วิทยาลัยเกษตรเทโนฯ  -เกษตรอำเภอเมือง  -พัฒนาชุมชน | -มีทะเบียนควบคุม  -บันทึกบัญชีรับ-จ่าย  -ใช้เป็นข้อมูลพัฒนาตลาดเขียวในชุมชน  ครัวเรือนต้นแบบ |
| บัญชีครัวเรือน | / |  | / | กศน/พัฒนาชุมชน | ครัวเรือนต้นแบบ |

หมายเหตุ

กลุ่มสภาแกนนำ คือ สมาชิกสภา 15 ที่ถูกคัดเลือกมาจาก 5 กลุ่มบ้าน มีบทบาทเป็นพี่เลี้ยงชุมชน คร.ต้นแบบ

กลุ่มสนับสนุน ได้แก่ บ้าน วัด โรงเรียน ภาคีเครือข่ายทั้งภายในและนอกชุมชน

กลุ่มเป้าหมาย ประชาชนที่เป็นครัวเรือนต้นแบบ 70 คร/ประชาชนทั่วไปในชุมชนบ้านหูยาน

1. โครงสร้างการบริหารจัดการชุมชนหูยาน

|  |  |  |  |  |  |
| --- | --- | --- | --- | --- | --- |
| **ลำดับ** | **ชื่อ-สกุล** | **ตำแหน่งทางการ/โครงสร้างราชการ**  **(ถ้ามี)** | **ตำแหน่งผู้นำตามธรรมชาติที่ชาวบ้านยอมรับ (ถ้ามี)** | | **ตำแหน่งที่ได้รับมอบหมายในสภาผู้นำ**  **(ถ้ามี)** |
| **ประเภท/ด้าน/กลุ่ม** | **ตำแหน่ง** |
| * **1**   **1** | **นายอนุชา เฉลาชัย** | **กำนันตำบลนาท่อม** | **ดูแลทั้งตำบล** | **ประธานชุมชน** | **ประธานสภาแกนนำ** |
| * **2**   **2** | **นางสุมาลี ศรีโดน** | **สมาชิกสภาเทศบาล** | **กรรมการกองทุนสวัสดิการ** | **เหรัญญิก** | **รองประธานและหัวหน้ากลุ่มสวนผักหูยาน** |
| **3** | **นางจริยา ฮั่นพิพัฒน์** | **ผู้นำบทบาทสตรีตำบลนาท่อม** | **ผู้นำสตรีตำบลนาท่อม** | **ประธาน** | **รองประธานและรองหัวหน้ากลุ่มสวนผักหูยาน/ฝ่ายการตลาด** |
| **4** | **นางจิราพร ช่วยรักษ์** | **อสม.หมู่ที่ 8** | **ผู้ช่วย** | **กรรมการหมู่**  **บ้าน** | **แกนนำกลุ่มบ้าน/วิทยากรกลุ่มเครื่องแกง** |
| **5** | **นางจิราภร พงษ์ชู** | **-** | **กรรมการ**  **กทบ** | **เหรัญญิก** | **แกนนำกลุ่มบ้าน/วิทยากรของกลุ่มสวนผัก** |
| **6** | **นางบุญธรรม ศรีบริรักษ์** | **\_** | **กรรมการหมู่บ้าน** | **เลขา** | **แกนนำกลุ่มบ้าน/ฝ่ายบริการกลุ่ม** |
| **7** | **นางบุญเรือง แสงจันทร์** | **-** | **กรรมการหมู่บ้าน** | **กรรมการ** | **แกนนำ/ประธานศูนย์เรียนรู้ผึ้ง/ฝ่ายตลาดขยายเครือข่าย** |
| **8** | **นางปราณี บัวแก้ว** | **อสม.หมู่ที่ 8** | **อ.ส.ม/กก** | **กรรมการ/อสม** | **แกนนำกลุ่มบ้าน/ฝ่ายเศรษฐกิจ** |
| **9** | **นางวรรณา นิลแก้ว** | **-** | **-** | **-** | **แกนนำกลุ่มบ้าน** |
| **10** | **วาสนา ด้วงวงศ์** | **-** | **-** | **-** | **แกนนำกลุ่มบ้าน** |
| **11.** | **นางเสงี่ยม ช่วยนะ** | **-** | **-** | **-** | **แกนนำกลุ่มบ้าน** |
| **12.** | **นางสุนีย์ ส่งแสง** | **อ.ส.ม** | **กรรมการหมู่บ้าน** | **อ.ส.ม** | **แกนนำกลุ่มบ้าน** |
| **13.** | **นางทัศนีย์ จีนเยี้ยน** | **อ.ส.ม** | **กรรมการ** | **อ.ส.ม** | **แกนนำกลุ่มบ้าน** |
| **14.** | **กุลรัชต์ แก้วกวน** | **อ.ส.ม** | **-** | **อสม** | **แกนนำกลุ่มบ้าน/ประชาสัมพันธ์** |
| **15** | **กรรนิฐา จันทร์เพ็ง** | **อสม** | **-** | **อสม/การท่องเที่ยว** | **แกนนำกลุ่มบ้าน/ประชาสัมพันธ์** |

โครงสร้างหรือรูปแบบการจัดการของชุมชนในการดำเนินงานของสภาแกนนำบ้านหูยาน มีการวางระบบการจัดการในชุมชนหูยาน ด้วยการร่วมคิดออกแบบกิจกรรม วางแผนการตัดสินใจในกิจกรรมและปัญหาต่าง ๆ ในชุมชน ร่วมกับประธานที่เป็นหัวหน้าชุมชน

สภาแกนนำทำงานขับเคลื่อนกิจกรรมจากแผนชุมชนเป็นหลัก ส่วนกิจกรรมอื่น ๆ ด้านปกครองประธานจะเป็นผู้ตัดสินใจ ด้านการพัฒนาคุณภาพชีวิต สภาจะมีบทบาทมากกว่าประธาน ไม่มีประธานสภาแกนนำ สมาชิกก็มีบทบาทขับเคลื่อนสภาแกนนำได้เพราะเรื่องมาจากแผน และกิจกรรมจากแผนมาจากวงประชุมประจำเดือน บทบาทของสภาแกนนำแต่ละคน เป็นผู้นำกลุ่ม เป็นกรรมการกลุ่ม เป็นสมาชิกกลุ่ม ในชุมชน เพราะมีบทบาทเป็นพี่เลี้ยงชุมชน พี่เลี่ยงครอบครัวต้นแบบ ในการเชื่อมประสาน และเสริมพลังให้ขับเคลื่อน

สำหรับการมีส่วนร่วม สภาแกนนำบ้านหูยานมีบทบาทตั้งแต่วิเคราะห์ กำหนดปัญหา วางแผนออกแบบกิจกรรม ดำเนินกิจกรรมแก้ปัญหาชุมชนหูยาน คือ การเลิกใช้สารเคมีในการผลิต บริโภคอาหารที่ไม่ปลอดภัย และใช้กระบวนการเรียนรู้ ผ่านการประชุมประจำเดือนในการติดตามผล

1. โอกาสความยั่งยืนของชุมชนบ้านหูยานซึ่งแบ่งได้ 2 ด้าน

ด้านการระดมทรัพยากร

การดำเนินงานขับเคลื่อนกิจกรรมสภาแกนนำ ที่มีบทบาทเป็นพี่เลี้ยงชุมชน ดำเนินตามแผนงานกิจกรรมในแผนชุมชนเป็นหลักเพราะใช้แผนขับเคลื่อน สำหรับการประเมินใช้การประชุมประเมินจากการรายงานความก้าวหน้าของชุมชนและรับข้อเสนอแนะบรรจุในแผนชุมชน

กลุ่มเป้าหมายที่เข้าร่วมโครงการมีความสนใจในความสำเร็จและมุ่งมั่นการสนับสนุนการขยายผลจากหน่วยงาน ภาคีในการประสานแผนจนสำเร็จ เช่น ได้รับการต่อยอดการรวบรวมผลิตภัณฑ์จากงบประชารัฐ คือ การรวบรวมการเลี้ยงผึ้งครบวงจร จากธนาคาร ธกส. กลุ่มเห็ดบ้านหูยานจากงบประชารัฐแก้ปัญหาภัยแล้ง และการได้รับงบประมาณสนับสนุนให้กลุ่มผลิตเครื่องแกงสมุนไพรบ้านหูยาน

ความเข็มแข็งของชุมชนที่นำไปสู่การเปลี่ยนแปลง

ชุมชนมีส่วนร่วมในการตัดสินใจ สภาแกนนำบ้านหูยาน เป็นกลุ่มผู้นำที่มีความเข้มแข็ง มีความรู้ความสามารถทำงานเป็นทีทุกคนสามารถเชื่อมต่อเครือข่ายจากภายนอก และยังเป็นเหมือนศูนย์ประสานงานของชุมชน โครงสร้างองค์กร เป็นแนวราบมีความเชื่อมโยงในลักษณะไว้ใจกันระหว่างสภาแกนำกับประชาชนเป็นพี่เลี้ยงกันและกัน ใช้เวทีการประชุมหมู่บ้านทุกเดือนเพื่อประเมินปัญหา จากการรายงานความก้าวหน้าและข้อเสนอแนะ สภาแกนนำบ้านหู้ยานใช้กระบวนการเรียนรู้ ใช้การประชุม แสดงออกความต้องการผ่านเวทีประชุม นำไปสู่การระดมทรัพยากรด้วยการ ชักชวนพูดคุยแสดงความเห็นนำไปสู่การเปลี่ยนแปลงในชุมชนบ้านหูยาน ด้านต่าง ๆ เช่น ด้านเศรษฐกิจ ด้านสังคม ด้านสิ่งแวดล้อม และด้านสุขภาพ สำหรับความยังยืน ด้านการบริหารจัดการโครงการ และอื่น ๆ ระบบพี่เลี้ยงยังต้องช่วยเหลือเสริมอยู่ห่าง ๆ จนกว่าเข็มแข็ง ด้วยเหตุชุมชนได้รับผลกระทบที่มาจากหลายทาง พร้อมเกิดการเปลี่ยนแปลงในขณะเดียวกัน สิ่งที่ดีและเข็มแข็งก็มีทำอย่างไรให้เกิดความยั่งยืน

ชุมชนหูยานในขณะนี้มีสถานะเป็นชุมชนกำลังพัฒนาไปสู่ความเข็มแข็ง และยังยืนด้วยสภาแกนนำเป็นกลไกชุมชน ชุมชนเข้าใจแผนชุมชนใช้แผนชุมชนได้

บทเรียนการเปลี่ยนแปลงที่เกิดขึ้นจากการออกกิจกรรมของสภาแกนนำ ได้นำภูมิปัญญาการเลี้ยงผึ้งมาส่งเสริมให้ชุมชนเลิกใช้สารเคมี เกิดผลกระทบมากมายนอกจากชุมชนเลิกใช้สารเคมีแล้วประโยชน์ของผึ้งมีผลต่อสิ่งแวดล้อม ต่อสุขภาพ สังคมและเศรษฐกิจของชุมชน ผึ้งฟื้นชุมชน ทำให้ชุมชนหูยานเป็นบ้านที่น่าอยู่ถึงปัจจุบัน